Млад щангист на „Русе“ с нови рекорди в изтласкването и двубоя - Вестник Утро
Русе | От: Георги Христов | 28 октомври 2015, 21:22 | коментара | Брой: 7559
Състезателите на ТСК „Русе“ се върнаха с две отборни титли при момичетата и кадетките от последния турнир на държавното първенство по вдигане на тежести в Сопот.
Валя Ахмед /44 килограма/ и Виктория Станева /48/, станаха шампионки, а Мирена Панева /35/ се класира втора при момичетата.
Кадетките Стилияна Маринова /48/, Цветелина Стоянова /53/, Преслава Костова /63/ и Ивета Иванова /плюс 63/ завоюваха златни медали в своите категории. Те също прегърнаха златната отборна купа.
Веселин Русев /35 кг/, Хаят Весков /40 кг/, Християн Илиев /45 кг/ и Херардо Александров /50/ спечелиха сребърни отличия при момчетата. Техният тим зае второ място в отборното подреждане.
Втори финишира и отборът на кадетите. Кристиян Йорданов /69/ стана шампион с нов национален рекорд в изтласкването - 130 килограма. С този резултат той подобри и най-доброто българско постижение в двубоя за тази възрастова група. То вече е 234 килограма!
Митко Георгиев /56/ и Робърт Димов /62/ се поздравиха с вицетитли, а Александър Христов /45/ и Петър Илиев /50/ се пребориха за бронзови медали.
Юношите заваършиха трети в отборната класация. Те заеха две трети места чрез Асен Асенов /56/ и Мирослав Димитров /105 кг/
След края на шампионата Християн Илиев, Виктория Станева, Кристиян Йорданов и Цветелина Стоянова бяха отличени като най-перспективни състезатели.
Треньори на медалистите от ТСК „Русе“ са Кръстина и Радослав Атанасови.